จับตา “ฮิลลารี VS ทรัมป์” ในศึกดีเบตรอบสุดท้ายเช้านี้
จับตา "ฮิลลารี VS ทรัมป์" ในศึกดีเบตรอบสุดท้ายเช้านี้
20 ต.ค. 2559

ผู้สื่อข่าวรายงานว่า การโต้วาทีครั้งสุดท้ายระหว่างนางฮิลลารี คลินตัน ผู้สมัครชิงตำแหน่งประธานาธิบดีสหรัฐจากพรรคเดโมแครต และนายโดนัลด์ ทรัมป์ คู่แข่งจากพรรครีพับลิกัน จะมีขึ้นในช่วงเช้าวันนี้ตามเวลาไทย โดยจะจัดขึ้นที่มหาวิทยาลัยเนวาดา รัฐเนวาดา
สำหรับพิธีกรที่จะดำเนินรายการโต้วาทีครั้งนี้ คือ คริส วอลแลนซ์ จาก ฟ็อกซ์นิวส์
บล.โนมูระ พัฒนสิน ระบุว่า การอภิปรายของผู้สมัครชิงตำแหน่งประธานาธิบดีสหรัฐฯครั้งที่ 2 ในวันที่ 9 ต.ค. และครั้งที่ 3 ในวันที่ 19 ต.ค. ซึ่งผลคะแนนสำรวจก่อนการเลือกตั้งระหว่าง Clinton และ Trump ยังคงสูสี โดยการอภิปรายในครั้งนี้คาดอาจทำให้ผลสำรวจมีความชัดเจนมากขึ้น
ทั้งนี้ Nomura ได้จัดทำผลกระทบของนโยบายแต่ละฝ่ายต่อเศรษฐกิจเอเชีย นโยบายของ Clinton มีการเน้นย้ำถึงการใช้จ่ายโครงสร้างพื้นฐาน และการกระตุ้นทางการคลังที่มากขึ้น ชดเชยการอัตราภาษีที่สูงขึ้น ซึ่งใกล้เคียงกับนโยบายของประธานาธิบดีโอบามาในปัจจุบัน
โดย Nomura มองว่านโยบายของ Clinton จะหนุนในเศรษฐกิจเติบโตดีทั้งระยะสั้น และระยะกลาง-ยาว ขณะที่นโยบายของ Trump มีมุมมองที่ต่างออกไป โดยเน้นไปที่การเร่งอัตราเงินเฟ้อ รวมถึงการปรับเปลี่ยนนโยบายการค้าระหว่างประเทศให้เอื้อต่อสหรัฐฯมากขึ้น โดย ภายใต้นโยบาย Trump คาดจะทำให้เศรษฐกิจเติบโตดีในระยะสั้นเท่านั้น และอาจส่งผลให้อัตราดอกเบี้ยอยู่ในระดับสูง รวมไปถึงการใช้มาตรการการเงินแบบเข้มงวดมากขึ้น 